Ajalehe teatel leiavad asjatundjad, et vaatamata jutule integratsiooni vajadusest ei söanda poliitikud immigrantide probleemiga otsustavalt tegelema hakata kartusest, et neid võidakse süüdistada poliitilises ebakorrektsuses. 2008. aastal moodustasid  islamiusulised 5 protsenti Euroopa Liidu riikide elanikkonnast. Kuid umma ehk islamikogudus kasvab ja toimib juba praegu omasoodu ja -moodi. Inglismaal tegutseb mošeedes toimuvaid õigusemõistmisi arvesse võtmata vähemalt 85 šariaadikohut (mõistagi mitteametlikku) ja meedia teatel kasvab nende poole pöörduvate tavaliste brittide arv. Koguni Canterbury peapiiskop Rowan Williams leiab, et oleks juba aeg mõned islamiseaduste sätted Briti õigussüsteemi üle võtta.